คาเฟ่อาหารเวียตนามหนึ่งเดียวใน Habito Mall ร้านสวยดี ผนังเป็นอิฐก่อและมีสีเขียวของต้นไม้แซมเป็นย่อมๆ พื้นที่ไม่มากแต่จัดสัดส่วนได้ดี เหมาะมาทานข้าว หรือมานั่งดื่มเล่นก้อได้

อาหารส่วนใหญ่เป็นเมนูอาหารเวียตนามที่เราคุ้นเคยเป็นอย่างดี เช่น ก๋วยเตี๋ยวเฝอ เปาะเปี๊ยะ แซนวิสขนมปัสสลัด เส้นหมี่หมูย่าง 

สลัดหมูย่าง (185): อยากลองพิสูจน์หมูย่าง ว่าอร่อยมั้ย ถ้าอร่อยผ่าน งวดหน้าจะได้มาสั่งเมนูอื่นกับหมูย่างอีก สรุปผ่านฉลุย หมูย่างอร่อยดี นุ่มและหอมกลิ่นย่าง น้ำสลัดรสชาติครบเปรี้ยวหวานและเผ็ดนิดๆ 

เฝอหมูยอ (160)​:  อันนี้ตักน้ำซุปชิมคำแรกหวานอร่อยดี แต่พอทานไปเรื่อยๆ เอ...มันหวานไปนะ เลยต้องขอน้ำปลามาปรุงเพิ่ม ส่วนเส้นกับหมูยอก็โอเคพอใช้ได้

วาฟเฟิลมันหวานกับมะพร้าวอ่อน  (225): เมนูนี้ต้องรอประมาณ 20 นาที ทางร้านต้องใช้เวลาทำวาฟเฟิลที่ใช้เนื้อมันหวานรสชาติและ texture คล้ายๆขนมบ้าบิ่นเลย อร่อยดีท๊อปด้วยเนื้อมะพร้าวอ่อน ไอศครีมมะพร้าวและซอสนูเทลล่า ชอบนะจานนี้ดูเข้ากันไปหมด แต่แอบหวานไปนิดนึงไม่งั้น perfect เลย 

โดยรวมถือว่าเป็นร้านที่โอเคทีเดียว ถ้าอยากทานอาหารเวียตนามแถวอ่อนนุชต้องกลับมาที่นี่อีกแน่นอน 

ร้านตั้งอยู่บนชั้น 2 ของโครงการ Habito Mall แสตมป์บัตรจอดรถฟรีได้